**Vedtægter for Socialpædagogernes faglige klub ved**

**[navn på arbejdsplads- eller afdeling, eller flere arbejdspladser, hvis klubben nedsættes på tværs af flere arbejdspladser]**

**§ 1 – Klubbens, navn, medlemmer og formål**

Klubbens navn er [skriv klubbens navn, fx Socialpædagogernes faglige klub ved xx]

Klubbens medlemmer er alle ansatte ved [arbejdspladsnavn], som er medlemmer af Socialpædagogernes Landforbund, herunder pædagogstuderende i praktik, som er medlemmer via deres medlemskab af PLS.

Klubbens formål er at sikre det enkelte medlem de bedst mulige løn-, ansættelses- og arbejdsvilkår og arbejde for udvikling af den socialpædagogiske faglighed.

*Faglige opgaver, fx (klubben kan selv tilføje eller slette opgaver)*

* At sikre, at gældende overenskomster, aftaler og love kendes og følges.
* At arbejde på forbedringer af bestående overenskomster og aftaler.
* At arbejde for at fremme både det fysiske og psykiske arbejdsmiljø, der skaber trivsel på arbejdspladsen.
* At medvirke til at få medindflydelse og medbestemmelse på arbejdspladsen.
* At medvirke til samarbejde og udveksling af erfaringer.
* At fremme medlemmernes mulighed for kompetenceudvikling og udvikling af deres faglighed

*Organisatoriske opgaver, fx (klubben kan selv tilføje eller slette opgaver):*

* At holde kontakt til Socialpædagogerne, kreds [kredsens navn] så der kan udveksles erfaringer og drøftes spørgsmål af fælles interesse.
* At sørge for, at alle ansatte indenfor Socialpædagogernes overenskomstområder er organiseret i Socialpædagogerne.
* At sikre klubben så stor styrke som muligt ved oplysning og drøftelse af fælles arbejdsforhold**.**
* At tilvejebringe materiale til brug ved forhandlinger, herunder bl.a. lønstatistikker.

**§ 2 - Generalforsamling**

Klubben afholder generalforsamling hvert år i [xx] kvartal.

Generalforsamlingen indkaldes med mindst 14 dages varsel og skal minimum indeholde følgende dagsordenspunkter:

1. Valg af dirigent og referent
2. Beretning
3. Regnskab
4. Indkomne forslag
5. Valg (foretages i ulige år)
6. Eventuelt

Forslag skal være klubbens formand i hænde senest 8 dage før generalforsamlingen.

Indbydelsen skal sendes til kredsen, og kredsen kan deltage i generalforsamlingen med en observatør.

Klubben vælger en klubformand, der samtidig er tillidsrepræsentant, en næstformand som evt. er tillidsrepræsentantsuppleant, en kasserer og 1-3 bestyrelsesmedlemmer. Herudover vælges en revisor.

***Bemærkning***

*Hvis klubben dækker en eller flere arbejdspladser, hvor der er indgået aftaler om mulighed for at vælge flere tillidsrepræsentanter, kan valget af formand, næstformand og kasserer evt. foregå blandt disse. Vedrørende valg af tillidsrepræsentant eller TR-suppleant, gælder ved såvel ordinære som ekstraordinære valg de bestemmelser, som fremgår af det til enhver tid gældende Organisationscirkulære 10. Organisationscirkulære 10 kan findes på Socialpædagogernes hjemmeside.*

Hvis generalforsamlingen beslutter det, kan der vælges suppleanter for bestyrelsesmedlemmer og revisor.

Valgperioden er 2 år. Genvalg kan finde sted. Ved flere end én kandidat pr. funktion foretages alle afstemninger skriftligt.

Generalforsamlingen beslutter størrelsen af klubkontingentet.

Beslutninger træffes ved almindeligt flertal. Der kan ikke stemmes pr. brev eller fuldmagt (*kan undlades i vedtægterne, hvis lokale forhold i kredsen tillader det. Spørg kredsen).*

Generalforsamlingen er beslutningsdygtig uanset de fremmødtes antal.

Ekstraordinær generalforsamling kan indkaldes af klubbestyrelsen med mindst 1 uges varsel, og skal indkaldes med mindst 1 uges varsel, når 1/3 af klubbens medlemmer ønsker det.

**§ 3 - Klubbestyrelsen**

Klubbestyrelsen består af 4-6 medlemmer. Hvis arbejdsmiljørepræsentanten er medlem af Socialpædagogerne, indgår denne i klubbestyrelsen.

Tillidsrepræsentanten (eller tillidsrepræsentanterne, hvis der er flere) og evt. tillidsrepræsentantsuppleanten repræsenterer klubben i forhandlinger med ledelsen, jf. den forhandlingskompetence, som kredsen har udlagt til sine tillidsrepræsentanter.

Tillidsrepræsentanten skal omgående give kredsen besked om valg af tillidsrepræsentant, tillidsrepræsentantsuppleant og arbejdsmiljørepræsentant.

Såfremt tillidsrepræsentanten forlader posten i valgperioden, fungerer næstformanden som formand indtil førstkommende TR-valg. Næstformanden underretter kredsen om ændringen i TR-funktionen.

Der afholdes bestyrelsesmøde efter behov, dog mindst en gang i kvartalet.

Bestyrelsen er ansvarlig for klubbens midler. Kassereren fører regnskab over klubbens indtægter og udgifter. Regnskabsåret følger kalenderåret.

**§ 4 – Klubmøder**

Der afholdes klubmøder, når klubbestyrelsen vurderer, at der er behov herfor, eller hvis en tredjedel af klubbens medlemmer fremsætter ønske herom. Ved indkaldelse til klubmøde skal der fremgå en dagsorden for mødet.

**§ 5 – Kontingent**

Kontingent til klubben fastsættes på generalforsamlingen.

Kontingentet opkræves månedsvis bagud. Klubbens midler indsættes på en konto i anerkendt pengeinstitut, som kassereren kan disponere over i forening med formanden eller næstformanden.

**§ 6 – Nedlæggelse af klubben**

Forslag om nedlæggelse af klubben kan kun fremsættes på en generalforsamling. Såfremt to tredjedele af de fremmødte beslutter at nedlægge klubben, sendes forslaget til urafstemning blandt samtlige stemmeberettigede medlemmer.

Ved klubbens nedlæggelse tilfalder eventuelle midler: [Navn på forening]

**§ 7 – Ikrafttrædelse**

Vedtægterne gælder fra godkendelsestidspunktet.

Vedtaget på generalforsamling den [dd.mm.åååå]

**Underskrifter:**

Dirigent \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Formand \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Næstformand \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_